CELEX: 
Language: fi
Date: 2022-05-05 00:00:00
Title: KOMISSION DELEGOITU ASETUS (EU) / , Euroopan parlamentin ja neuvoston asetuksen (EU) 2019/1009 muuttamisesta inhibiittoriyhdisteitä sisältäviin EU-lannoitevalmisteisiin sovellettavien vaatimusten ja mädätteen jälkikäsittelyn osalta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Euroopan parlamentin ja neuvoston asetuksessa (EU) 2019/1009
                  1
                vahvistetaan EU-lannoitevalmisteiden asettamista saataville markkinoilla koskevat säännöt. Sillä kumotaan Euroopan parlamentin ja neuvoston asetus (EY) N:o 2003/2003
                  2
                16. heinäkuuta 2022 lähtien. 
            
            
               Asetuksessa (EU) 2019/1009 vahvistetaan lannoitevalmisteiden eri luokkia koskevat yhdenmukaistamissäännöt. Kyseisessä asetuksessa vahvistetaan olennaisesti erilaiset yhdenmukaistamissäännöt epäorgaanisille lannoitteille, joita jo säännellään EY-lannoitteiden eri tyyppien mukaisesti asetuksessa (EY) N:o 2003/2003. Siinä vahvistetaan myös yhdenmukaistamissäännöt laajoille tuoteluokille, joihin yhdenmukaistamissääntöjä ei vielä sovellettu, kuten orgaanisille lannoitteille, orgaanisille kivennäislannoitteille, maanparannusaineille ja kasvualustoille.
            
            
               Kun siirtymistä uusiin yhdenmukaistamissääntöihin valmisteltiin, sekä jäsenvaltiot että asiaankuuluvat sidosryhmät ilmoittivat komissiolle tarpeesta mukauttaa eräitä asetuksen (EU) 2019/1009 liitteissä olevia teknisiä säännöksiä. Osa näistä mukautuksista on jo tehty komission delegoidulla asetuksella (EU) 2021/1768.
                  3
                
            
            
               Jotta voitaisiin helpottaa sellaisten agronomisesti tehokkaiden ja turvallisten lannoitevalmisteiden, joilla jo käydään yleisesti kauppaa markkinoilla, pääsyä sisämarkkinoille, tarvitaan tiettyjä mukautuksia. Osalla näistä muutoksista helpotetaan tällaisten valmisteiden vapaata liikkuvuutta, kun yhdenmukaisuus suhteessa unionin muihin säädöksiin ja poliittisiin tavoitteisiin paranee. Toiset muutokset taas ovat tarpeen, jotta vältetään tilanteet, joissa tärkeitä lannoitevalmisteluokkia jäisi tahattomasti yhdenmukaistamissääntöjen ulkopuolelle.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Jäsenvaltioita on kuultu lannoitevalmisteita käsittelevässä komission asiantuntijaryhmässä (E01320) paremmasta lainsäädännöstä 13. huhtikuuta 2016 tehdyn toimielinten välisen sopimuksen
                  4
                sääntöjen mukaisesti.
            
            
               Tarkemmat tiedot näistä kuulemisista esitetään 22.–23. marraskuuta 2021 ja 25. maaliskuuta 2022 pidettyjen kokousten pöytäkirjoissa sekä eri sidosryhmien kannanotoissa, jotka ovat julkisesti saatavilla ryhmän CIRCABC-sivulla osoitteessa
            
            
               
                  https://circabc.europa.eu/ui/group/36ec94c7-575b-44dc-a6e9-4ace02907f2f/library/b8e01334-4d39-445d-bf4e-589356d55b1f
               
               . 
            
            
               Jäsenvaltiot ja asiaankuuluvat sidosryhmät tukivat laajalti tämän delegoidun asetuksen antamista.
            
            
               Delegoidun asetuksen luonnos on julkaistu paremman sääntelyn portaalissa palautteen saamiseksi. Saaduissa 25 teknisessä kommentissa on pitkälti tuettu luonnosta. 
            
            
               Inhibiittoreita koskevat muutokset: Julkisessa kuulemisessa tuli esiin inhibiittoriyhdisteitä sisältävien valmisteiden testaamiseen liittyviä kysymyksiä, joiden perusteella delegoitua asetusta on selkeytetty siten, että siinä ei edellytetä lisätestejä niiden testien lisäksi, joita jo edellytetään asetuksessa (EU) 2019/1009. Inhibiittoriyhdisteen tehokkuuden testaus ei siis muutu, mutta delegoidussa asetuksessa säädetään vaatimuksesta, jonka mukaan lopullisen valmisteen inhibiittoriyhdistepitoisuuden on oltava sellainen, että myös itse valmiste on tehokas. Tarkemmin sanottuna ravinteen ja inhibiittoriyhdisteen suhteen, jota käytettiin inhibiittoriyhdisteen tehokkuuden testauksessa, on oltava sama myös itse valmisteessa. 
            
            
               Mädätteen jälkikäsittelyä koskevat muutokset: Saadun palautteen perusteella on tehty useita muutoksia: 1) ravinteiden talteenoton helpottamiseksi entisestään katsotaan, että mädätettä voidaan käyttää EU-lannoitevalmisteiden ainesosana sen jälkeen kun fosfori on otettu siitä talteen saostamalla, ja 2) jälkikäsittelyprosesseissa tarvittavien, niissä nimenomaisesti mainittujen lisäaineiden on täytettävä REACH-asetuksen mukaista rekisteröintiä ja pitoisuutta koskevat erityisedellytykset. 
            
            
               REACH-rekisteröinti: kaikki ainesosaluokkaa CMC 1 koskevassa 2 kohdassa olevaa REACH-rekisteröintiin tehtyä viittausta vastaavat, muita ainesosaluokkia koskevissa kohdissa olevat viittaukset korvataan johdonmukaisuuden varmistamiseksi viittauksella kyseiseen ainesosaluokkaa CMC 1 koskevassa kohdassa olevaan säännökseen.
            
            
               Delegoidun asetuksen luonnoksesta on lisäksi ilmoitettu kaupan teknisiä esteitä koskevan sopimuksen 2 artiklan 9 kohdan 2 alakohdan mukaisesti, eikä huomautuksia ole esitetty.  
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Delegoidulla säädöksellä muutetaan asetuksen (EU) 2019/1009 liitteissä I, II, III ja IV olevia teknisiä säännöksiä. Tämän delegoidun säädöksen oikeusperusta on asetuksen (EU) 2019/1009 42 artiklan 1 kohta.
            
            
               KOMISSION DELEGOITU ASETUS (EU) …/…,
            
         
         
            
               annettu 5.5.2022,
            
            
               Euroopan parlamentin ja neuvoston asetuksen (EU) 2019/1009 muuttamisesta inhibiittoriyhdisteitä sisältäviin EU-lannoitevalmisteisiin sovellettavien vaatimusten ja mädätteen jälkikäsittelyn osalta
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon EU-lannoitevalmisteiden asettamista saataville markkinoilla koskevien sääntöjen vahvistamisesta ja asetusten (EY) N:o 1069/2009 ja (EY) N:o 1107/2009 muuttamisesta sekä asetuksen (EY) N:o 2003/2003 kumoamisesta 5 päivänä kesäkuuta 2019 annetun Euroopan parlamentin ja neuvoston asetuksen (EU) 2019/1009
                  5
                ja erityisesti sen 42 artiklan 1 kohdan,
            
            
               sekä katsoo seuraavaa:
            
            
               (1)Lannoitevalmiste, joka täyttää asiaankuuluvat asetuksen (EU) 2019/1009 liitteessä I vahvistetut toimintoperusteisen tuoteluokan (PFC) vaatimukset ja liitteessä II vahvistetut ainesosaluokan (CMC) vaatimukset, jossa on mainitun asetuksen liitteen III mukaiset merkinnät ja joka on läpäissyt mainitun asetuksen liitteessä IV vahvistetun vaatimustenmukaisuuden arviointimenettelyn, voidaan varustaa CE-merkinnällä, ja se voi liikkua vapaasti sisämarkkinoilla EU-lannoitevalmisteena.  
            
            
               (2)Kun valmisteltiin siirtymistä uusiin yhdenmukaistamissääntöihin, sekä jäsenvaltiot että asiaankuuluvat sidosryhmät ilmoittivat komissiolle tarpeesta mukauttaa eräitä asetuksen (EU) 2019/1009 liitteissä olevia teknisiä säännöksiä. Näitä mukautuksia tarvitaan, jotta voidaan helpottaa sellaisten agronomisesti tehokkaiden ja turvallisten lannoitevalmisteiden, joilla jo käydään yleisesti kauppaa markkinoilla, pääsyä sisämarkkinoille. Osalla näistä muutoksista helpotetaan tällaisten turvallisten ja agronomisesti tehokkaiden lannoitevalmisteiden vapaata liikkuvuutta, kun yhdenmukaisuus suhteessa unionin muihin säädöksiin ja poliittisiin tavoitteisiin paranee. Toiset muutokset taas ovat tarpeen, jotta vältetään tilanteet, joissa tärkeitä lannoitevalmisteluokkia jäisi tahattomasti yhdenmukaistamissääntöjen ulkopuolelle. 
            
            
               (3)Asetuksessa (EU) 2019/1009, sellaisena kuin se on muutettuna komission delegoidulla asetuksella (EU) 2021/1768,
                  6
                annetaan valmistajille lupa käyttää EU-lannoitevalmisteissa tietyntyyppisiä polymeerejä, kunhan nämä täyttävät asetuksen (EU) 2019/1009 liitteessä II ainesosaluokille CMC 1 ja 11 vahvistetut vaatimukset. Yhtenä vaatimuksena on, että polymeeri on rekisteröity Euroopan parlamentin ja neuvoston asetuksen (EY) N:o 1907/2006
                  7
                mukaisesti. Komissio ilmoitti tiedonannossaan Kestävyyttä edistävä kemikaalistrategia – Kohti myrkytöntä ympäristöä
                  8
                aikeestaan tarkistaa asetusta (EY) N:o 1907/2006 ulottamalla rekisteröintivelvollisuus koskemaan tiettyjä polymeerejä. Yhtenäisyyden ja johdonmukaisuuden nimissä polymeerien rekisteröintivelvollisuutta olisi sen vuoksi aluksi säänneltävä asetuksella (EY) N:o 1907/2006, jonka tarkistamisesta käytävät keskustelut tarjoavat laajemman kontekstin ja mahdollisuuden omaksua kokonaisvaltainen lähestymistapa, ennen kuin velvollisuutta alettaisiin soveltaa asetuksen (EU) 2019/1009 nojalla.
            
            
               (4)Asetuksessa (EU) 2019/1009 säädetään velvollisuudesta rekisteröidä magnesia asetuksen (EY) N:o 1907/2006 mukaisesti. Asetuksessa (EY) N:o 1907/2006 magnesia, jota ei ole muunnettu kemiallisesti, kuitenkin vapautetaan rekisteröintivelvollisuudesta, koska rekisteröinnin katsotaan kyseisen aineen osalta olevan epäasianmukaista tai tarpeetonta eikä sen vapauttaminen rekisteröintivelvollisuudesta vaaranna asetuksen tavoitteita. Magnesiaa on käytetty lannoitteissa pitkään, eikä sillä ole Euroopan parlamentin ja neuvoston asetuksen (EY) N:o 1272/2008
                  9
                mukaista yhdenmukaista luokitusta. Kun tämä otetaan huomioon ja pyritään helpottamaan magnesiaa sisältävien lannoitteiden pääsyä sisämarkkinoille EU:n lannoitevalmisteina, asetuksessa (EU) 2019/1009 säädettyä rekisteröintivelvollisuutta ei enää pitäisi soveltaa lannoitteissa käytettävään magnesiaan.
            
            
               (5)Asetuksessa (EU) 2019/1009 vahvistetaan vaatimukset, jotka koskevat inhibiittoreita tuoteluokkaan PFC 5 kuuluvina EU-lannoitevalmisteina ja EU-lannoitevalmisteita, joiden ainesosina on ainesosaluokkaan CMC 1 kuuluvia inhibiittoreita. Sekaannusten välttämiseksi kyseisessä asetuksessa käytettyä terminologiaa olisi muutettava siten, että näiden kahden tilanteen välinen ero otetaan huomioon. Sen vuoksi termiä ”inhibiittoriyhdiste” olisi käytettävä aina, kun sillä tarkoitetaan ainetta tai seosta, joka parantaa ravinteiden vapautumista hidastamalla tai estämällä tiettyjen mikro-organismi- tai entsyymiryhmien toimintaa. Termiä ”inhibiittori” olisi puolestaan käytettävä vain silloin, kun sillä tarkoitetaan tuoteluokkaan PFC 5 kuuluvia EU-lannoitevalmisteita. Tämä erottelu on tärkeä, sillä inhibiittorit voivat olla seoksia, jotka sisältävät inhibiittoriyhdisteiden lisäksi muitakin aineita, kuten stabilointiaineita. Termejä on tärkeää käyttää oikein, jotta voidaan helpottaa EU-lannoitevalmisteiden vapaata liikkuvuutta vahvistamalla selkeästi kussakin tilanteessa sovellettavat säännöt. 
            
            
               (6)Asetukseen (EU) 2019/1009 sisältyy vaatimuksia, joilla varmistetaan, että inhibiittoriyhdisteet ovat tehokkaita, mutta siinä ei vahvisteta vaatimuksia inhibiittoriyhdistettä sisältävän lannoitteen tai seoksen tehokkuudelle. Näitä aineita sisältävien tehokkaiden valmisteiden käyttö auttaa välttämään typen huuhtoutumisen aiheuttamaa ympäristön saastumista. Komission tiedonannoissa Terve maapallo kaikille – EU:n toimintasuunnitelma: Kohti ilman, veden ja maaperän saasteettomuutta
                  10
                ja Pellolta pöytään -strategia oikeudenmukaista, terveyttä edistävää ja ympäristöä säästävää elintarvikejärjestelmää varten
                  11
                mainitaan ympäristöhuolet ja kunnianhimoiset tavoitteet, joiden mukaan ravinnehävikkiä vähennetään 50 prosenttia vuoteen 2030 mennessä. Sen vuoksi on tärkeää varmistaa, että inhibiittoriyhdisteitä sisältävät EU-lannoitevalmisteet ovat tehokkaita. Asetusta (EU) 2019/1009 olisi näin ollen muutettava sisällyttämällä siihen vaatimus, jonka mukaan lannoitteissa (PFC 1) tai lannoitevalmisteiden mekaanisissa seoksissa (blendeissä) (PFC 7) on inhibiittoriyhdisteitä pitoisuutena, joka asettuu inhibiittoriyhdisteen tehokkuuden varmistavalle pitoisuusalueelle. Pakkausmerkintöjä koskevilla lisävaatimuksilla olisi lisäksi varmistettava, että tuoteluokassa PFC 5 tarkoitettujen inhibiittorien valmistajat antavat selkeät ohjeet siitä, miten tällaisia valmisteita sekoitetaan lannoitteen kanssa niin, että varmistetaan niiden tehokkuus. 
            
            
               (7)Asetuksessa (EU) 2019/1009 vahvistetaan säännöt tuorekasvimädätteen ja muun mädätteen kuin tuoreen kasvimädätteen, jäljempänä yhdessä ’mädäte’, käytölle EU-lannoitevalmisteiden ainesosina. Asetuksessa vahvistetaan mädätysprosesseja koskevat säännöt. Mädätteen jälkikäsittelyä koskevia muita sääntöjä ei kuitenkaan vahvisteta. 
            
            
               (8)Yhteisen tutkimuskeskuksen (JRC) raportissa End-of-waste criteria for biodegradable waste subjected to biological treatment (compost & digestate): Technical proposals
                  12
                todetaan, että mädätettä käytetään usein maataloudessa joko sellaisenaan tai kiinteäksi ja nestemäiseksi jakeeksi erotettuna. Erottelu helpottaa ainesten varastointia ja pitkiä kuljetuksia, mikä on erityisen tärkeää CE-merkityn tuotteen tapauksessa. Mädätteen mekaaninen erottaminen kiinteään ja nestemäiseen jakeeseen on yleistä eräissä jäsenvaltioissa, ja tuoreen tutkimuksen 
               
                  Digestate and compost as fertilisers: Risk assessment and risk management options
               
               
                  13
                mukaan se vaikuttaa olevan vakiintunut menetelmä. Mädätteen erottamisesta kiinteään ja nestemäiseen jakeeseen syntyviä riskejä voidaan rajoittaa vahvistamalla mädätyksen jälkeistä prosessia ja käytettäviä lisäaineita koskevat edellytykset. Asetusta (EU) 2019/1009 olisi sen vuoksi muutettava sisällyttämällä siihen tämä mädätyksen jälkeinen prosessi sillä edellytyksellä, että käytettyjen lisäaineiden pitoisuus pysyy tietyissä rajoissa ja lisäaineet rekisteröidään asetuksen (EY) N:o 1907/2006 mukaisesti. Nämä prosessit olisi hyväksyttävä asetuksessa (EU) 2019/1009, jotta voidaan helpottaa mädätettä sisältävien EU-lannoitevalmisteiden pääsyä sisämarkkinoille ja mukauttaa näitä aineosaluokkia koskevat vaatimukset tekniikan kehitykseen. Lisäksi luodaan uusia mahdollisuuksia biojätteen hyödyntämiseen, mikä on yleisten kunnianhimoisten kiertotaloussuunnitelmien mukaista. 
            
            
               (9)Sen lisäksi, että mädäte erotetaan mekaanisesti kiinteään ja nestemäiseen jakeeseen, käytetään yleisesti muita menetelmiä veden poistamiseen mädätteestä tai sen jakeista. Asetuksen (EU) 2019/1009 olisi annettava valmistajille lupa tehdä mädätteelle tai sen jakeille veden poistamiseksi jälkikäsittely, jolla ei kuitenkaan ole tarkoitus muutoin muuntaa ainesosia kemiallisesti. Mädätteestä voidaan lisäksi ottaa talteen typpeä tai fosforia strippaamalla tai saostamalla. Kehän sulkemiseksi on tärkeää paitsi luoda mahdollisuus ottaa näitä ravinteita talteen mädätteestä myös käyttää jäljelle jäävää mädätettä EU-lannoitevalmisteissa – sisältäähän se monia muita ravinteita ja orgaanista ainesta. Lisäksi olisi vahvistettava vaatimukset näissä prosesseissa tarvittavien lisäaineiden käytölle.
            
            
               (10)Asetuksen (EU) 2019/1009 soveltaminen ei rajoita pysyviin orgaanisiin yhdisteisiin sovellettavista säännöistä annetun Euroopan parlamentin ja neuvoston asetuksen (EU) 2019/1021
                  14
                soveltamista. Asetuksessa (EU) 2019/1009 vahvistetaan ainesosaluokkaan (CMC) 14 kuuluviin pyrolyysissa ja kaasutuksessa muodostuviin materiaaleihin sovellettavaksi raja-arvoksi 0,8 mg ei-dioksiinin kaltaista PCB:tä/ kg kuiva-ainetta. Asetuksen (EU) 2019/2021 mukaisesti PCB:tä ei kuitenkaan saa esiintyä EU:n markkinoille saatettavissa aineissa tai seoksissa. Jotta voidaan varmistaa johdonmukaisuus asetukseen (EU) 2019/1021 nähden ja tehdä selväksi, että pyrolyysissa ja kaasutuksessa muodostuvissa materiaaleissa ei saa olla ei-dioksiinin kaltaista PCB:tä, kyseinen asetuksessa (EU) 2019/1009 vahvistettu raja-arvo olisi kumottava. 
            
            
               (11)Sen vuoksi asetusta (EU) 2019/1009 olisi muutettava, 
            
            
                
            
            
               ON HYVÄKSYNYT TÄMÄN ASETUKSEN:
            
         
         
            
               1 artikla
            
            
               Muutetaan asetus (EU) 2019/1009 seuraavasti:
            
            
               1)Muutetaan liite I tämän asetuksen liitteen I mukaisesti;
            
            
               2)Muutetaan liite II tämän asetuksen liitteen II mukaisesti;
            
            
               3)Muutetaan liite III tämän asetuksen liitteen III mukaisesti;
            
            
               4)Muutetaan liite IV tämän asetuksen liitteen IV mukaisesti.
            
            
               2 artikla 
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 5.5.2022
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
               
            
         
         
            
                  
                     (1)
                  
                        Euroopan parlamentin ja neuvoston asetus (EU) 2019/1009, annettu 5 päivänä kesäkuuta 2019, EU-lannoitevalmisteiden asettamista saataville markkinoilla koskevien sääntöjen vahvistamisesta ja asetusten (EY) N:o 1069/2009 ja (EY) N:o 1107/2009 muuttamisesta sekä asetuksen (EY) N:o 2003/2003 kumoamisesta (EUVL L 170, 25.6.2019, s. 1).
               
               
                  
                     (2)
                  
                        Euroopan parlamentin ja neuvoston asetus (EY) N:o 2003/2003, annettu 13 päivänä lokakuuta 2003, lannoitteista (EUVL L 304, 21.11.2003, s. 1).
               
               
                  
                     (3)
                  
                        Komission delegoitu asetus (EU) 2021/1768, annettu 23 päivänä kesäkuuta 2021, EU-lannoitevalmisteiden asettamista saataville markkinoilla koskevien sääntöjen vahvistamisesta annetun Euroopan parlamentin ja neuvoston asetuksen (EU) 2019/1009 liitteiden I, II, III ja IV muuttamisesta niiden mukauttamiseksi tekniikan kehitykseen (EUVL L 356, 8.10.2021, s. 8).
               
               
                  
                     (4)
                  
                        EUVL L 123, 12.5.2016, s. 1.
               
               
                  
                     (5)
                  
                        EUVL L 170, 25.6.2019, s. 1. 
               
               
                  
                     (6)
                  
                        Komission delegoitu asetus (EU) 2021/1768, annettu 23 päivänä kesäkuuta 2021, EU-lannoitevalmisteiden asettamista saataville markkinoilla koskevien sääntöjen vahvistamisesta annetun Euroopan parlamentin ja neuvoston asetuksen (EU) 2019/1009 liitteiden I, II, III ja IV muuttamisesta niiden mukauttamiseksi tekniikan kehitykseen (EUVL L 356, 8.10.2021, s. 8).
               
               
                  
                     (7)
                  
                        Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).
               
               
                  
                     (8)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle: Kestävyyttä edistävä kemikaalistrategia – Kohti myrkytöntä ympäristöä, COM(2020) 667 final, 14.10.2020.
               
               
                  
                     (9)
                  
                        Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1). 
               
               
                  
                     (10)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle: Terve maapallo kaikille – EU:n toimintasuunnitelma: Kohti ilman, veden ja maaperän saasteettomuutta, COM(2021) 400 final, 12.5.2021.
               
               
                  
                     (11)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle: Pellolta pöytään -strategia oikeudenmukaista, terveyttä edistävää ja ympäristöä säästävää elintarvikejärjestelmää varten, COM(2020) 381 final, 20.5.2020.
               
               
                  
                     (12)
                  
                        Saveyn H, Eder P. End-of-waste criteria for biodegradable waste subjected to biological treatment (compost and digestate): Technical proposals, EUR 26425, Euroopan unionin julkaisutoimisto, 2013. JRC87124.
               
               
                  
                     (13)
                  
                        Digestate and compost as fertilisers: Risk assessment and risk management options, 2019, 40039CL003i3.
               
               
                  
                     (14)
                  
                        Euroopan parlamentin ja neuvoston asetus (EU) 2019/1021, annettu 20 päivänä kesäkuuta 2019, pysyvistä orgaanisista yhdisteistä (EUVL L 169, 25.6.2019, s. 45). 
               
            
      
    ---documentbreak--- 
      
         
         
            
               LIITE I
            
            
               Muutetaan asetuksen (EU) 2019/1009 liitteessä I oleva II osa seuraavasti:
            
            
               1)Korvataan toimintoperusteista tuoteluokkaa (PFC) 1(C) koskevassa jaksossa olevan 2 kohdan toinen luetelmakohta seuraavasti: 
            
            
               ”– liitteessä II olevan II osan ainesosaluokkaa (CMC) 1 koskevassa 4 kohdassa tarkoitetuista nitrifikaatio-, denitrifikaatio- tai ureaasi-inhibiittoriyhdisteistä,”.
            
            
               2)Muutetaan toimintoperusteista tuoteluokkaa (PFC) 7 koskeva jakso seuraavasti:
            
            
               a)Lisätään 2 a kohta seuraavasti: 
            
            
               ”2 a. Seoksessa olevan inhibiittoriyhdisteen pitoisuuden on oltava pitoisuusalueella, jolla varmistetaan vähennys olosuhteissa, joita tarkoitetaan tämän liitteen II osassa olevassa tuoteluokkaa (PFC) 5 koskevassa jaksossa ja seoksen osalta liitteessä II olevan II osan ainesosaluokkaa (CMC) 1 koskevassa 4 kohdassa”. 
            
            
               b)Korvataan 3 kohdan johdantolause seuraavasti:
            
            
               ”Mekaanisen seoksen valmistajan on arvioitava, täyttääkö mekaaninen seos tämän toimintoperusteisen tuoteluokan (PFC) 1, 2 ja 2 a kohdassa esitetyt vaatimukset, varmistettava, että mekaaninen seos on liitteessä III vahvistettujen merkintävaatimusten mukainen, sekä otettava vastuu tämän asetuksen 16 artiklan 4 kohdan mukaisesti siitä, että mekaaninen seos on tämän asetuksen vaatimusten mukainen:”
            
            
                
               
            
               LIITE II
            
            
               Muutetaan asetuksen (EU) 2019/1009 liitteessä II oleva II osa seuraavasti:
            
            
               1)Muutetaan ainesosaluokkaa (CMC) 1 koskeva jakso seuraavasti:
            
            
               a)Korvataan 2 kohta seuraavasti: 
            
            
               ”2. Kaikki EU-lannoitevalmisteeseen sellaisenaan tai seoksena sisällytettävät aineet polymeerejä lukuun ottamatta on pitänyt rekisteröidä asetuksen (EY) N:o 1907/2006 (*) mukaisesti asiakirja-aineistoon, joka sisältää
            
            
               a)asetuksen (EY) N:o 1907/2006 liitteissä VI, VII ja VIII säädetyt tiedot, 
            
            
               b)asetuksen (EY) N:o 1907/2006 14 artiklan mukaisen kemikaaliturvallisuusraportin, joka kattaa käytön lannoitevalmisteena,
            
            
               jollei niitä nimenomaisesti koske jokin asetuksen (EY) N:o 1907/2006 liitteessä IV tai kyseisen asetuksen liitteessä V olevassa 6, 7, 8, 9 tai 10 kohdassa (ainoastaan magnesian osalta) säädetyistä rekisteröintivelvollisuutta koskevista vapautuksista.”
            
            
               b)Korvataan 4 kohta seuraavasti:
            
         
         
            
               ”4. Jos aine tai yksi seoksen aineista on tarkoitettu parantamaan EU-lannoitevalmisteen ravinteiden vapautumista hidastamalla tai estämällä tiettyjen mikro-organismi- tai entsyymiryhmien toimintaa, kyseisen aineen on oltava nitrifikaatio-, denitrifikaatio- tai ureaasi-inhibiittoriyhdiste, ja sovelletaan seuraavia sääntöjä: 
            
            
               a) Nitrifikaatioinhibiittoriyhdisteen on estettävä EU-lannoitevalmisteen sisältämän ammoniumtypen (NH3-N) biologinen hapettuminen nitriittitypeksi (NO2-) ja näin hidastettava nitraattitypen (NO3-) muodostumista.
            
            
               Ammoniumtypen (NH3-N) hapettumisaste mitataan sen mukaan,
            
            
               i) miten ammoniumtyppi (NH3-N) häviää, 
            
            
            
               ii) mikä on nitriittitypen (NO2-) ja nitraattitypen (NO3-) tuotannon summa suhteessa aikaan. 
            
            
               Verrattuna vertailunäytteeseen, johon nitrifikaatioinhibiittoriyhdistettä ei ole lisätty, maanäytteessä, joka sisältää nitrifikaatioinhibiittoriyhdisteen, on osoitettava 20 prosentin vähennys ammoniumtypen (NH3-N) hapettumisasteessa 14 vuorokautta käytön jälkeen suoritetun analyysin perusteella ja 95 prosentin luotettavuustasolla.
            
            
               EU-lannoitevalmisteen nitrifikaatioinhibiittoriyhdisteen pitoisuuden on oltava pitoisuusalueella, jolla varmistetaan tällaisen vähennyksen saavuttaminen. 
            
            
               Vähintään 50 prosenttia EU-lannoitevalmisteen kokonaistyppipitoisuudesta (N) on koostuttava typen (N) ammonium- (NH4 +) ja ureamuodoista (CH4N2O).
            
            
               b) EU-lannoitevalmisteen sisältämän denitrifikaatioinhibiittoriyhdisteen on estettävä typpioksiduulin (N2O) muodostuminen hidastamalla nitraatin (NO3-) muuttumista ditypeksi (N2) tai pysäyttämällä muuttuminen, ilman että tämä vaikuttaa toimintoperusteisessa tuoteluokassa (PFC) 5(A) kuvattuun nitrifikaatioprosessiin.
            
            
               Verrattuna vertailunäytteeseen, johon denitrifikaatioinhibiittoriyhdistettä ei ole lisätty, in vitro -testissä, joka sisältää denitrifikaatioinhibiittoriyhdisteen, on osoitettava 20 prosentin vähennys typpioksiduulin (N2O) vapautumisasteessa 14 vuorokautta käytön jälkeen suoritetun analyysin perusteella ja 95 prosentin luotettavuustasolla.
            
            
               EU-lannoitevalmisteen denitrifikaatioinhibiittoriyhdisteen pitoisuuden on oltava pitoisuusalueella, jolla varmistetaan tällaisen vähennyksen saavuttaminen.
            
            
               c) Ureaasi-inhibiittoriyhdisteen on estettävä ureaasientsyymin hydrolyyttinen toiminta EU-lannoitevalmisteen sisältämän urean (CH4N2O) suhteen pääasiallisena tarkoituksena vähentää ammoniakin haihtumista. 
            
            
               Verrattuna vertailunäytteeseen, johon ureaasi-inhibiittoriyhdistettä ei ole lisätty, in vitro -testissä, joka sisältää ureaasi-inhibiittoriyhdisteen, on osoitettava 20 prosentin vähennys urean (CH4N2O) hydrolyysiasteessa 14 vuorokautta käytön jälkeen suoritetun analyysin perusteella ja 95 prosentin luotettavuustasolla.
            
            
               EU-lannoitevalmisteen ureaasi-inhibiittoriyhdisteen pitoisuuden on oltava pitoisuusalueella, jolla varmistetaan tällaisen vähennyksen saavuttaminen.
            
            
               Vähintään 50 prosenttia EU-lannoitevalmisteen kokonaistyppipitoisuudesta (N) on koostuttava typen (N) ureamuodosta (CH4N2O).” 
            
            
               2)Korvataan ainesosaluokkaa (CMC) 3 koskevassa jaksossa olevan 1 kohdan d alakohdan i alakohta seuraavasti:
            
            
               ”i) lisäaine täyttää ainesosaluokkaa (CMC) 1 koskevassa jaksossa olevassa 2 kohdassa vahvistetun vaatimuksen ja”.
            
            
               3)Muutetaan ainesosaluokkaa (CMC) 4 koskeva jakso seuraavasti: 
            
            
               a)Korvataan 1 kohdan b alakohdan i alakohta seuraavasti:
            
         
         
            
               ”i) lisäaine täyttää ainesosaluokkaa (CMC) 1 koskevassa jaksossa olevassa 2 kohdassa vahvistetun vaatimuksen ja”.
            
            
               b)Lisätään 3 a, 3 b, 3 c ja 3 d kohta seuraavasti:
            
            
               ”3 a. EU-lannoitevalmiste voi sisältää kiinteää tai nestemäistä jaetta, joka on saatu 1–3 kohdan mukaisen mädätteen mekaanisella erottamisella.  
            
            
               3 b. EU-lannoitevalmiste voi sisältää 1–3 kohdan mukaista mädätettä tai 3 a kohdan mukaista jaetta, josta liukoinen ammoniakki ja/tai fosfaatti on poistettu kokonaan tai osittain typen ja/tai fosforin talteen ottamiseksi ilman aikomusta muuttaa mädätettä tai jaetta muulla tavalla.
            
            
               3 c. EU-lannoitevalmiste voi sisältää 1–3 tai 3 b kohdan mukaista mädätettä ja 3 a kohdan mukaista jaetta, jolle on tehty ainoastaan fyysinen käsittely veden poistamiseksi ilman aikomusta muuttaa mädätettä tai jaetta muulla tavalla.
            
            
               3 d. Mädätteen tai jakeen 3 a, 3 b tai 3 c kohdan mukaisessa jälkikäsittelyssä tarvittavia lisäaineita saa käyttää edellyttäen, että
            
            
               a)lisäaine täyttää ainesosaluokkaa (CMC) 1 koskevassa jaksossa olevassa 2 kohdassa vahvistetun vaatimuksen, 
            
            
               b)prosessissa tarvittavien lisäaineiden pitoisuus on enintään 5 prosenttia kyseisessä prosessissa lähtöaineksena käytetyn mädätteen tai jakeen painosta.”
            
            
               c)Korvataan 4 kohdan johdantolause seuraavasti:
            
            
               ”Edellä 3 a, 3 b ja 3 c kohdassa tarkoitetun mädätteen tai jakeen on täytettävä vähintään yksi seuraavista stabiilisuuskriteereistä:”
            
            
               4)Muutetaan ainesosaluokkaa (CMC) 5 koskeva jakso seuraavasti:
            
            
               a)Korvataan 1 kohdan d alakohdan i alakohta seuraavasti:
            
            
               ”i) lisäaine täyttää ainesosaluokkaa (CMC) 1 koskevassa jaksossa olevassa 2 kohdassa vahvistetun vaatimuksen ja”.
            
            
               b)Lisätään 3 a, 3 b, 3 c ja 3 d kohta seuraavasti:
            
            
               ”3 a. EU-lannoitevalmiste voi sisältää kiinteää tai nestemäistä jaetta, joka on saatu 1–3 kohdan mukaisen mädätteen mekaanisella erottamisella. 
            
            
               3 b. EU-lannoitevalmiste voi sisältää 1–3 kohdan mukaista mädätettä tai 3 a kohdan mukaista jaetta, josta liukoinen ammoniakki ja/tai fosfaatti on poistettu kokonaan tai osittain typen ja/tai fosforin talteen ottamiseksi ilman aikomusta muuttaa mädätettä tai jaetta muulla tavalla.
            
            
               3 c. EU-lannoitevalmiste voi sisältää 1–3 tai 3 b kohdan mukaista mädätettä ja 3 a kohdan mukaista jaetta, jolle on tehty ainoastaan fyysinen käsittely veden poistamiseksi ilman aikomusta muuttaa mädätettä tai jaetta muulla tavalla.
            
            
               3 d. Mädätteen tai jakeen 3 a, 3 b tai 3 c kohdan mukaisessa jälkikäsittelyssä tarvittavia lisäaineita saa käyttää edellyttäen, että
            
            
               a)lisäaine täyttää ainesosaluokkaa (CMC) 1 koskevassa jaksossa olevassa 2 kohdassa vahvistetun vaatimuksen, 
            
            
               b)prosessissa tarvittavien lisäaineiden pitoisuus on enintään 5 prosenttia kyseisessä prosessissa lähtöaineksena käytetyn mädätteen tai jakeen painosta.”
            
         
         
            
               c)Korvataan 4 kohta seuraavasti:
            
            
               ”4. Edellä 3 a, 3 b ja 3 c kohdassa tarkoitettu mädäte tai jae saa sisältää PAH16-yhdisteitä(**) enintään 6 mg/kg kuiva-ainetta.”
            
            
               d)Korvataan 5 kohdan johdantolause seuraavasti:
            
            
               ”Edellä 3 a, 3 b ja 3 c kohdassa tarkoitettu mädäte tai jae saa sisältää:”
            
            
               e)Korvataan 6 kohdan johdantolause seuraavasti:
            
            
               ”Edellä 3 a, 3 b ja 3 c kohdassa tarkoitetun mädätteen tai jakeen on täytettävä vähintään yksi seuraavista stabiilisuuskriteereistä:”
            
            
               5)Korvataan ainesosaluokkaa (CMC) 6 koskevassa jaksossa oleva 2 kohta seuraavasti:
            
            
               ”2. Kaikkien EU-lannoitevalmisteeseen sellaisenaan tai seoksena sisältyvien aineiden on täytettävä ainesosaluokkaa (CMC) 1 koskevassa jaksossa olevassa 2 kohdassa vahvistettu vaatimus.”
            
            
               6)Korvataan ainesosaluokkaa (CMC) 11 koskevassa jaksossa oleva 2 kohta seuraavasti:
            
            
               ”2. Sivutuotteiden on täytettävä ainesosaluokkaa (CMC) 1 koskevassa jaksossa olevassa 2 kohdassa vahvistettu vaatimus.”
            
            
               7)Korvataan ainesosaluokkaa (CMC) 12 koskevassa jaksossa oleva 13 kohta seuraavasti:
            
            
               ”13. Saostettujen fosfaattisuolojen tai niiden johdannaisten on täytettävä ainesosaluokkaa (CMC) 1 koskevassa jaksossa olevassa 2 kohdassa vahvistettu vaatimus.”
            
            
               8)Korvataan ainesosaluokkaa (CMC) 13 koskevassa jaksossa oleva 8 kohta seuraavasti:
            
            
               ”8. Termisessä hapetuksessa muodostuvien materiaalien tai niiden johdannaisten on täytettävä ainesosaluokkaa (CMC) 1 koskevassa jaksossa olevassa 2 kohdassa vahvistettu vaatimus.”
            
            
               9)Muutetaan ainesosaluokkaa (CMC) 14 koskeva jakso seuraavasti:
            
            
               a)Poistetaan 3 kohdan c alakohta.
            
            
               b)Korvataan 7 kohta seuraavasti:
            
            
               ”7. Pyrolyysissa ja kaasutuksessa muodostuvien materiaalien on täytettävä ainesosaluokkaa (CMC) 1 koskevassa jaksossa olevassa 2 kohdassa vahvistettu vaatimus.”
            
            
               10)Korvataan ainesosaluokkaa (CMC) 15 koskevassa jaksossa oleva 10 kohta seuraavasti:
            
            
               ”10. Erittäin puhtaan aineen on täytettävä ainesosaluokkaa (CMC) 1 koskevassa jaksossa olevassa 2 kohdassa vahvistettu vaatimus.”
            
         
         
            
            
               (*) Kun kyseessä on Euroopan unionissa hyödynnetty lisäaine, tämä edellytys täyttyy, jos lisäaine on asetuksen (EY) N:o 1907/2006 2 artiklan 7 kohdan d alakohdan i alakohdassa tarkoitetusti sama kuin aine, joka on rekisteröity tässä mainitut tiedot sisältävään asiakirja-aineistoon ja jos kyseiset tiedot ovat asetuksen (EY) N:o 1907/2006 2 artiklan 7 kohdan d alakohdan ii alakohdassa tarkoitetun lannoitevalmisteen valmistajan saatavilla.
            
            
               (**) Naftaleenin, asenaftyleenin, asenafteenin, fluoreenin, fenantreenin, antraseenin, fluoranteenin, pyreenin, bentso[a]antraseenin, kryseenin, bentso[b]fluoranteenin, bentso[k]fluoranteenin, bentso[a]pyreenin, indeno[1,2,3-cd]pyreenin, dibentso[a,h]antraseenin ja bentso[ghi]peryleenin summa.
            
            
               LIITE III
            
            
               Muutetaan asetuksen (EU) 2019/1009 liitteessä III oleva II osa seuraavasti:
            
            
               1)Muutetaan toimintoperusteista tuoteluokkaa (PFC) 1 koskeva jakso seuraavasti:
            
            
               a)Korvataan 3 kohta seuraavasti:
            
            
               ”3. ”Seuraavia sääntöjä sovelletaan lannoitteisiin, jotka sisältävät liitteessä II olevan II osan ainesosaluokassa (CMC) 1 mainittuja inhibiittoriyhdisteitä:
            
            
               a)tuoteselosteessa on oltava tapauksen mukaan ilmaus ”nitrifikaatioinhibiittori”, ”denitrifikaatioinhibiittori” tai ”ureaasi-inhibiittori”;
            
            
               b)nitrifikaatioinhibiittoriyhdisteen pitoisuus on ilmaistava massaprosenttina ammoniakkityppenä (NH4+) ja ureatyppenä (CH4N2O) esiintyvän typen (N) kokonaismäärästä;
            
            
               c)denitrifikaatioinhibiittoriyhdisteen pitoisuus on ilmaistava massaprosenttina esiintyvästä nitraatista (NO3-);
            
            
               d)ureaasi-inhibiittoriyhdisteen pitoisuus on ilmaistava massaprosenttina ureatyppenä (CH4N2O) esiintyvän typen (N) kokonaismäärästä.”
            
            
               b)Korvataan 4 kohdan a alakohdan ii alakohta seuraavasti:
            
            
               ”ii) liitteessä II olevan II osan ainesosaluokkaa (CMC) 1 koskevassa 4 kohdassa tarkoitetuista nitrifikaatio-, denitrifikaatio- tai ureaasi-inhibiittoriyhdisteistä,”.
            
            
               2)Korvataan jakso ”TOIMINTOPERUSTEINEN TUOTELUOKKA (PFC) 5: INHIBIITTORI” seuraavasti:
            
            
               ”TOIMINTOPERUSTEINEN TUOTELUOKKA (PFC) 5: INHIBIITTORI
            
            
               1.Kaikki ainesosat on ilmoitettava tuotteen painona tai tilavuutena alenevassa suuruusjärjestyksessä.
            
            
               2.Inhibiittoriyhdisteen tai -yhdisteiden pitoisuus massa- tai tilavuusprosentteina on ilmoitettava. 
            
            
               3.Tämän liitteen I osassa olevan 1 kohdan d alakohdassa tarkoitetuissa käyttöohjeissa on annettava tiedot seuraavista:
            
            
               a)EU-lannoitevalmisteiden tyypit, joihin inhibiittoria voidaan sekoittaa, erityisesti:
            
         
         
            
               i) liitteessä I olevan II osan toimintoperusteista tuoteluokkaa (PFC) 5(A) koskevassa jaksossa tarkoitetun nitrifikaatioinhibiittorin osalta EU-lannoitevalmiste, jonka kokonaistyppisisällöstä (N) vähintään 50 prosenttia koostuu typen (N) ammonium- (NH4 +) ja ureamuodoista (CH4N2O);
            
            
                ii) liitteessä I olevan II osan toimintoperusteista tuoteluokkaa (PFC) 5(C) koskevassa jaksossa tarkoitetun ureaasi-inhibiittorin osalta EU-lannoitevalmiste, jonka kokonaistyppisisällöstä (N) vähintään 50 prosenttia koostuu typen (N) ureamuodosta (CH4N2O);
            
            
               b)inhibiittoriyhdisteen tai -yhdisteiden pienin ja suurin suositeltu pitoisuus sekoitettuna lannoitteeseen ennen sen käyttöä:
            
            
               i) liitteessä I olevan II osan toimintoperusteista tuoteluokkaa (PFC) 5(A) koskevassa jaksossa tarkoitetun nitrifikaatioinhibiittorin pitoisuus massaprosenttina ammoniakkityppenä (NH4+) ja ureatyppenä (CH4N2O) esiintyvän typen (N) kokonaismäärästä;
            
            
               ii) liitteessä I olevan II osan toimintoperusteista tuoteluokkaa (PFC) 5(B) koskevassa jaksossa tarkoitetun denitrifikaatioinhibiittorin pitoisuus massaprosenttina esiintyvästä nitraatista (NO3-);
            
            
               iii) liitteessä I olevan II osan toimintoperusteista tuoteluokkaa (PFC) 5(C) koskevassa jaksossa tarkoitetun ureaasi-inhibiittorin pitoisuus massaprosenttina ureatyppenä (CH4N2O) esiintyvän typen (N) kokonaismäärästä.”
            
            
               3)Lisätään jaksoon ”TOIMINTOPERUSTEINEN TUOTELUOKKA (PFC) 7: LANNOITEVALMISTEIDEN MEKAANINEN SEOS (BLENDI)” kohta seuraavasti:
            
            
               ”Kun lannoitevalmisteiden mekaaninen seos (blendi) sisältää yhden tai useamman toimintoperusteiseen tuoteluokkaan (PFC) 5 kuuluvan inhibiittorin, tämän liitteen II osassa olevan toimintoperusteista tuoteluokkaa (PFC) 5 koskevan jakson 3 kohdassa tarkoitettuja käyttöohjeita ei lisätä.”
            
            
               Korvataan liitteessä III olevan III osan jakso ”TOIMINTOPERUSTEINEN TUOTELUOKKA (PFC) 1: LANNOITE” seuraavasti:
            
            
               ”TOIMINTOPERUSTEINEN TUOTELUOKKA (PFC) 1: LANNOITE
            
            
               Poikkeamia koskevia seuraavia sääntöjä sovelletaan lannoitteisiin, jotka sisältävät liitteessä II olevan II osan ainesosaluokassa (CMC) 1 tarkoitettuja nitrifikaatio-, denitrifikaatio- tai ureaasi-inhibiittoriyhdisteitä:
            
            
                     
                        Inhibiittoriyhdisteet
                     
                  
                  
                     
                        Inhibiittoriyhdisteiden ilmoitettavan pitoisuuden sallitut poikkeamat
                     
                  
               
                     
                        Pitoisuus enintään 2 %
                     
                  
                  
                     
                        ±20 % ilmoitetusta arvosta
                     
                  
               
                     
                        Pitoisuus yli 2 %
                     
                  
                  
                     
                        ±0,3 prosenttiyksikköä absoluuttisena arvona”.
                     
                  
               
                
            
            
               LIITE IV
            
            
               Muutetaan asetuksen (EU) 2019/1009 liitteessä IV oleva I osa seuraavasti:
            
            
               1)Korvataan 1.1 kohdan a alakohta seuraavasti:
            
            
               ”a) liitteessä II olevan II osan ainesosaluokassa (CMC) 1 tarkoitetuista ensiömateriaalista koostuvista aineista ja seoksista, lukuun ottamatta nitrifikaatio-, denitrifikaatio- tai ureaasi-inhibiittoriyhdistettä,”
            
            
               2)Korvataan 3.1 kohdan a alakohta seuraavasti:
            
            
               ”a) liitteessä II olevan II osan ainesosaluokassa (CMC) 1 tarkoitetuista nitrifikaatio-, denitrifikaatio- tai ureaasi-inhibiittoriyhdisteistä,”.